stanford-oval/wikipedia huggingface dataset:
ביל שאנקלי
פרישה

ביולי 1974, בגיל 60, החליט שאנקלי לפרוש – הוא אמר ששיחתו עם יו"ר המועדון הייתה כמו כסא חשמלי. הוא רצה לבלות יותר זמן עם אשתו נס ומשפחתם. כאשר החדשות על התפטרותו של שאנקלי פורסמו, אוהדים הציפו את מרכזיית הטלפון של המועדון ועובדי מפעלים מקומיים איימו שיצאו בשביתה אם גיבורם לא יוחזר. המועדון נשאר בידיים נאמנות עם צוותו של שאנקלי וצירופם של שחקני העבר רוני מורן ורוי אוונס, מאחורי המאמן החדש בוב פייזלי. מאוחר יותר התגלה כי שאנקלי העדיף את ג'ק צ'רלטון כממשיכו בליברפול על פני פייזלי – זו הייתה תחילתה של הידרדרות מערכת היחסים של שאנקלי עם המועדון, שרק התגברה עם הזמן. שאנקלי היה מגיע באופן קבוע לאימונים במלווד והמשיך לגור בבית אותו רכש עם אשתו כאשר עברו לליברפול. הוא המשיך להסתובב בליברפול ושמח לשוחח עם כל אחד על כדורגל, עד שבסופו של דבר נאלצה אשתו לצאת איתו לקניות במנצ'סטר.
בבוקר ה-26 בספטמבר 1981 אושפז שאנקלי בבית החולים ברואדגרין בעקבות התקף לב. בבית החולים התעקש שאנקלי להישאר מאחורי וילון רגיל ולא בחדר פרטי. מצבו של שאנקלי נותר יציב ונראה היה כאילו הוא יחלים באופן מלא ושלא נשקפה סכנה לחייו. מרכזיית הטלפונים הייתה עמוסה בשיחות של אוהדים מודאגים, ותפילות לבריאותו נישאו ביום ראשון בקתדרלות האנגליקניות והקתוליות. למרות זאת, ב-28 בספטמבר מצבו של שאנקלי הידרדר באופן מפתיע, והוא נפטר כעבור יום אחד. גופתו של שאנקלי נשרפה ונקברה ב-2 באוקטובר במשרפת אנפילד.
ועידת מפלגת הלייבור עמדה דקת דומייה כאשר הוכרז על מותו, כאדם שנחשב תמיד לסוציאליסט. הקרע בין שאנקלי למועדון אוחה במהירות, ובמשחק הראשון באנפילד לאחר הלווייתו של שאנקלי נתלתה כרזה גדולה ביציע הקופ עם הכיתוב "שאנקלי חי לנצח". סיר מאט באזבי הושפע כל כך ממותו של שאנקלי, שסירב לענות לשיחות טלפון שנגעו לשלומו. ביל שאנקלי נכנס להיכל התהילה של הכדורגל הבריטי ב-2002, בשל תרומתו הרבה כמאמן למשחק באנגליה.
תארים והישגים

1934 – סגנות הליגה השנייה (עם פרסטון נורת' אנד)
1937 – סגנות גביע ה-FA (עם פרסטון נורת' אנד)
1938 – זכייה בגביע ה-FA (עם פרסטון נורת' אנד)
1962 – אליפות הליגה השנייה
1964 – אליפות הליגה הראשונה
1965 – זכייה בגביע ה-FA‏
1966 – אליפות הליגה הראשונה, סגנות גביע המחזיקות האירופי
1969 – סגנות הליגה הראשונה
1971 – סגנות גביע ה-FA‏
1973 – אליפות הליגה הראשונה, זכייה בגביע אופ"א
1974 – זכייה בגביע ה-FA, סגנות הליגה הראשונה
תארים והישגים > סטטיסטיקה כמאמן

| מועדון | החל מ | עד | משחקים | ניצחונות | תיקו | הפסדים |
| --- | --- | --- | --- | --- | --- | --- |
| קרלייל | 01.03.1949 | 01.07.1951 | 108 | 48 | 33 | 37 |
| גרימסבי | 01.07.1951 | 31.01.1953 | 80 | 47 | 16 | 17 |
| האדרספילד | 01.11.1956 | 01.11.1959 | 134 | 49 | 35 | 50 |
| ליברפול | 01.12.1959 | 12.07.1974 | 753 | 393 | 185 | 175 |
ברווזניים

| ברווזניים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: יונקי הביב
משפחה:: ברווזניים
שם מדעי
 Ornithorhynchidae ‏גריי, 1825

ברווזניים (שם מדעי: Ornithorhynchidae) היא משפחת יונקים פרימיטיביים החיים רק בנהרות ואגמים באוסטרליה. כיום קיים רק מין אחד במשפחה – ברווזן (Ornithorhynchus anatinus) שאורכו עד 50 ס"מ אך בעבר היו מינים גדולים יותר מהסוג אובדורודון שהגיע עד לאורך של מטר אחד.
הברווזנים הם מהיונקים המוזרים ביותר: הם מטילי ביצים ומניקים את הצאצאים בחלב, בעלי מקור גדול אך רך וללא שיניים, הם משתמשים בחוש חשמלי למציאת טרפם ועל רגלי הזכר ישנם דורבנות ארסיים.
מיון

סוג אובדורודון (Obdurodon ) - נכחד
מין Obdurodon dicksoni
מין Obdurodon insignis
מין Obdurodon tharalkooschild
סוג ומין יחיד מונוטרימטום (Monotrematum sudamericanum) - נכחד
סוג ומין יחיד ברווזן (Ornithorhynchus anatinus)
ברוויסיפיטיים

| ברוויסיפיטיים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: חסרי זנב
תת־סדרה:: ניאובטרכיה
משפחה:: ברוויסיפיטיים
שם מדעי
 Brevicipitidae ‏בונפרטה, 1850

ברוויסיפיטיים או צפרדעי גשם (שם מדעי: Brevicipitidae) היא משפחה של דו-חיים מסדרת חסרי זנב החיה באפריקה שמדרום לסהרה. במשפחה 34 מינים ב-5 סוגים.
אלו קרוביהם של משפחת המיקרוהיליים, ובעבר גם השתייכו אליה, וכן של ההמיסוטיים. הם חיות בטבע באזורים יבשים יותר משאר הקרפדות.
צפרדעים אלה מעוגלות, קצרות רגליים ובעלות גב מנופח ומעוגל. הן נראות לעיתים נדירות עקב שהותם מתחת לאדמה או לעלים במשך היום ורק במהלך הלילה הן יוצאות לצוד חרקים. במינים אלה בדרך כלל הנקבות גדולות יותר מהזכרים.
מינים אלה הופכים לראשנים ללא שהייה במים, והם בוקעים בקבוצות ביצים, בשלוליות מתחת לאדמה, עד להתבגרותם.
סוגים

סוג ומין יחיד Balebreviceps hillmani
צפרדע קצרת ראש (Breviceps)
Callulina
Probreviceps
סוג ומין יחיד Spelaeophryne methneri
Suspense (סרט, 1913)

| --- | --- |

"Suspense" – הסרט המלא
 בימוי:  לויס ובר פיליפס סמולי
 הופק בידי:  לויס ובר (?)
 תסריט:  לויס ובר
 שחקנים ראשיים:  לויס ובר ולנטין פול סאם קאופמן דגלאס ג'רארד
 מוזיקה:  רובי קיי (מוזיקה מקורית) אריק ביהיים (בגרסה הדיגיטלית)
 מדינה:  ארצות הברית ארצות הברית
 חברת הפקה:  Rex Motion Picture Company
 חברה מפיצה:  סרטי יוניברסל (1913; 1917) Flicker Alley‏ (2005, גרסה דיגיטלית)
 הקרנת בכורה:   6 ביולי 1913
 משך הקרנה:  10 דקות
 שפת הסרט:  אנגלית
 סוגה:  מותחן; פלישה לבית
 דף הסרט ב־IMDb
Suspense (בעברית: מתח; שם נוסף: The Face Downstairs, בתרגום חופשי: הַפָּנִים שלמטה, או: הַפָּנִים בקומה התחתונה) הוא סרט אילם אמריקאי קצר משנת 1913 שביימו לויס ובר ובעלה, פיליפס סמולי (אנ'). ובר כתבה את התסריט ומשחקת בתפקיד הראשי כשלצידה ולנטין פול (אנ') וסאם קאופמן. אף שבכתוביות לא מוזכר שם המפיק, סביר מאוד שוובר גם הפיקה. הסרט נחשב לפורץ דרך בזכות טכניקות צילום ועריכה מקוריות שנחשבו נועזות לזמנן, וכאחד הסרטים המוקדמים המשפיעים ביותר על התפתחות סוגת סרטי האימה ופלישה לבית, אף שזה לא היה סרט הפלישה לבית הראשון שהופק.
הסרט המקורי הופץ ב-6 ביולי 1913 על ידי חברת "סרטי יוניברסל", והפצה חוזרת התקיימה בשנת 1917. ב-18 באוקטובר 2005 הפיצה חברת Flicker Alley גרסה דיגיטלית של הסרט במסגרת אוסף סרטי אוונגרד מוקדמים תחת הכותרת "Unseen Cinema: Early American Avant-Garde Film" (בעברית: "קולנוע שלא נראה: סרטי אוונגרד אמריקאיים מוקדמים"). בשנת 2017 הפיצה אותה החברה את הסרט במסגרת אוסף בשם "Early Women Filmmakers: An International Anthology" (בעברית: "נשים קולנועניות מוקדמות: אנתולוגיה בינלאומית"). לגרסה הדיגיטלית צורף פסקול עם מוזיקה שהלחין וניגן על סינתיסייזר אריק ביהיים.
ב-20 בנובמבר 2018 הפיצה חברת אולפני קינו לורבר (אנ') פרויקט Blu-ray שכולל שישה תקליטורים תחת הכותרת "Pioneers: First Women Filmmakers" (בעברית: "חלוצות: נשים קולנועניות ראשונות"), בשיתוף ספריית הקונגרס האמריקאי. התקליטור השני באוסף כולל סרטים של לויס ובר, ובהם "Suspense".
עותקים מקוריים של הסרט שמורים במוזיאון לאמנות מודרנית במנהטן, ניו יורק ובארכיב מכון הסרטים הבריטי.
עלילה

אישה מטפלת בתינוק רך בחדר. המשרתת מיימי עוזבת מבלי להודיע, ומשאירה רק פתק שבו היא מסבירה שאיננה רוצה להמשיך לעבוד בבית כה מבודד. היא יוצאת דרך דלת המטבח ומשאירה את המפתח מתחת לשטיח בכניסה. בעלה של האישה מתקשר בטלפון ומודיע שהוא יתעכב במשרד עד שעה מאוחרת. האישה מוצאת את הפתק של מיימי אך מחליטה לא להתקשר שוב לבעלה. יציאת העוזרת מהבית הסבה את תשומת ליבו של נווד העובר בדרך, והוא הולך לעבר הבית. האישה לא מבחינה שהנווד צופה בה דרך החלון, מְגִיפָה את החלון, נועלת את דלת הכניסה הראשית ועולה עם התינוק לקומה השנייה.
הנווד ניגש אל כניסת המטבח. האישה שומעת את הרחשים, רואה את הנווד מחלון הקומה השנייה, מבטה נתקל במבטו והיא מתקשרת בבהלה לבעלה. בזמן שהיא מתארת באוזני הבעל את המתרחש, הנווד חותך את כבל הטלפון, מוצא את המפתח ונכנס לבית דרך המטבח. הבעל החרד יוצא מהמשרד, גונב מכונית מתחת לאפו של בעליה ונוסע הביתה. בעל המכונית מזעיק שוטר, ומתנהל מרדף בין ניידת משטרה לבין הבעל. במהלך המרדף הבעל פוגע באדם העומד בדרך לעשן סיגריה, מתעכב לוודא ששלום לאיש, ומממשיך בדרכו כאשר הניידת מצמצמת את המרחק, אחד השוטרים מנסה לקפוץ לתוך המכונית, אך נופל.
בינתיים בבית, האישה נועלת את דלת החדר וחוסמת אותה בעזרת שידה. הנווד שומע את הרעש, עולה לקומה השנייה כשסכין מטבח בידו, שובר את הדלת, מזיז את השידה ונכנס לחדר בעוד האישה מגוננת על התינוק מאחורי מיטה. הבעל עוצר על הדרך ורץ לעבר הבית כשהשוטרים דולקים בעקבותיו תוך כדי יריות אקדח. הנווד הפורץ שומע את היריות ומנסה לברוח, אך השוטרים והבעל נכנסים ותופסים אותו. הבעל ניגש לוודא ששלום לאישה ולתינוק, בעלי המכונית מחמיא לבעל על נחישותו, והוא והשוטרים עוזבים את הבית.
ליהוק

| שחקנים | דמויות |
| --- | --- |
לויס ובר: האישה
ולנטין פול (אנ'): הבעל
סאם קאופמן: הנווד הפורץ
דגלאס ג'רארד (אנ'): בעלי המכונית
לול וורנטון (אנ'): מיימי, עוזרת הבית
בהיסטוריה של הקולנוע האמריקאי

"Suspense" נחשב לאחד הסרטים הטובים ביותר שביימו ובר וסמולי, והוא בין מעט הסרטים ששרדו מתקופתו וזמין לצפיית הציבור. מבין סרטיה של ובר, זהו אחד המדוברים ביותר לאור טכניקות צילום ועריכה יצירתיות, פעלולים מרשימים והצגת פחדים רלוונטיים לימינו. כך, בסרט שולבו צילומי קלוז-אפ, זוויות צילום לא שגרתיות, מסך מפוצל, השתקפות במראה, צילום מנקודת מבט (אנ'), קומפוזיציות נועזות, ועוד.
זו הייתה הפעם הראשונה בהיסטוריה של תעשיית הסרטים שבה נעשה שימוש במסך מפוצל לצורך יצירת מתח. עד אז נעשה שימוש בטכניקה כזו לצורך הצגת שיחות טלפון בסרטים קומיים: המסך פוצל לשלושה שלישים שבהם מוסגרו שלוש פעולות נפרדות בפריים אחד: האישה משוחחת בטלפון מהבית, הבעל משוחח בטלפון ממשרדו, והפורץ המנסה לחדור לבית. טום גאנינג, תאורטיקן של הקולנוע, אמר שבין הסרטים שנעשו בתקופת מלחמת העולם הראשונה, לא היה עוד סרט שהופגנה בו שליטה כה חזקה בסגנון קולנועי.  טכניקה מבריקה נוספת הייתה בצילום מרדף המכוניות, כאשר המכונית הרודפת השתקפה במראת הצד של המכונית הנהוגה בידי הבעל. כך, הצופים יכולים לראות בו-זמנית שתי זוויות מבט שונות: האחת, של הבעל המביט לאחור תוך כדי נהיגה, והשנייה, של הרודפים המתקרבים אליו. בנוסף, בסרט נעשה שימוש בעריכה צולבת, תוך מעבר בין מרדף המכוניות למתרחש בבית, מה שהגביר את המתח והעצים את ההתרחשות.
לאורך השנים, רבים טענו שהשחקן המגלם את ההלך המעשן סיגריה הוא לון צ'ייני (אנ'), שזכה לכינוי "בעל אלף הפרצופים", באחד מתפקידיו הראשונים, ללא קרדיט. כך גם נכתב באתר IMDb. אולם החוקר מייקל בלייק ביטל את הסברה הזו בספרו משנת 1995 "A Thousand Faces: Lon Chaney's Unique Artistry in Motion Pictures". לדברי בלייק, לאחר שבחן את הסצנה פריים אחר פריים, הוא השתכנע שלא מדובר בצ'ייני. כך גם ג'ון מירסאליס, שהקים את אתר האינטרנט המקיף על צ'ייני ובעבר סבר שזה אכן אותו שחקן, טען שאחרי שהתאפשר לו לבדוק עותק דיגיטלי של הסרט באיכות גבוהה, הוא די בטוח שהאיש אינו צ'ייני.
"Suspense" נחשב לאב טיפוס של סרטי פלישה לבית כסרט שבישר סוגה קולנועית זו, ובעקבותיו יצר אלפרד היצ'קוק את "אליבי" (1954) ו"בודדה באפלה" (1967). מבקרת הקולנוע והעיתונאית אלכסנדרה הלר-ניקולאס סבורה שקיימת התעלמות רבת שנים מחשיבותו של הסרט להיסטוריה של סרטי האימה. הסרט כולל כמה מוטיבים המאפיינים את סוגת האימה, ובמרכזם הפחד של הגיבורה ממשהו שעוקב אחריה והיא לא יכולה למנוע את האלימות כלפיה, ההצצה מהחלון וההיתקלות במבט של אותו "משהו" המביט חזרה, כמו גם הסכין המעוררת בדמיונם של הצופים את האימה מהתרחשות צפויה.
בשנת 2019 ניתח ג'ון בנגסטון, היסטוריון של הקולנוע, את מרדף המכוניות באמצעות גרסת הבלו-ריי, ומיקם את המרדף בהוליווד ובוורלי הילס של ראשית תעשיית הסרטים: משדרות סאנסט (אנ') דרך רחוב גוֹואֶר (אנ'), עבור בשדרות קַהוּוֶנְגַה (אנ') ופינת שדרות הוליווד, דרך דוהיני (אנ'), רחוב ויין (אנ') ושדרת סלמה.
ההיסטוריונית הספרדיה נוריה בו הצביעה על דמות האישה שמגלמת ובר, כמייצגת את הנשים המשוחררות של ראשית המאה ה-20. חזותה החיצונית של האישה היא בסגנון ויקטוריאני ועם זאת, היא מפגינה ביטחון נחרץ ואף סיפוק בהחלטה לא להתקשר לבעלה. לטענת בו, ובר מציגה פסיכולוגיה נשית חדשה המשקפת את הקושי להפוך לאישה בעידן המודרני, על ידי המחשת הסתירה בין אישה שקיבלה חינוך ויקטוריאני, לבין האידיאל הפמיניסטי של "האישה החדשה".
הערות שוליים

↑  Suspense (1913) - Lois Weber, America's 1st Woman Filmmaker - Score by Robbie Kaye. Peliplat. Rrtrieved April 24, 2022
1 2  Suspense (1913). BFI. Retrieved November 3, 2019
↑  Suspense/The Face Downstairs. Head City. Retrieved May 24, 2021
↑  suspense (1913) Release Info. IMDb. Retrieved May 24, 2021
↑  Sam kaufman (1885–1972) IMDb. Retrieved October 31, 2019
↑  Suspense (1913). Noirish, February 11, 2017
↑  century, Sara. LOIS WEBER'S SUSPENSE AND HOW IT IMPACTED HORROR HISTORY. SyFy Wire. october 5, 2018
↑  Suspense (1913) Company Credits. IMDb. Retrieved November 4, 2019
↑  Flicker Alley Flicker Alley 2017 Blu-ray Disc / DVD edition. Silent Era. Retrieved November 4, 2019
↑  Pioneers: First Women Filmmakers Blu-ray DigiPack. Blu-ray. Retrieved November 4, 2019
↑  PIONEERS: FIRST WOMEN FILMMAKERS (BLU-RAY). Kino Lorber, Retrieved November 4, 2019
↑  PIONEERS: FIRST WOMEN FILMMAKERS. Kino Lorber. Retrieved November 4, 2019
↑  Lois Weber, Phillips Smalley, Suspense 1913. MoMA. Retrieved November 3, 2019
1 2  kramer, Fritzi. Suspense (1913) A Silent Film Review. Movies Silently. april 24, 2016
1 2 3  Heller-Nicholas, Alexandra. Ladykillers: An A-Z of Women’s Horror Filmmaking. Volture. December 5. 2018
1 2  Season of Horror: Suspense (1913). Aging Broad. October 11, 2016
1 2 3  Bordwell, David. Obsevations on film art. David Bordwell's site on cinema. August 29, 2008
↑  Double Bill: Suspense & Hypocrites. Rose Theatre. Retrieved November 3, 2019.
↑   Silent Movie GIFs, ברשת החברתית אקס (טוויטר)
↑  Suspense (1913) Cast & Crew. IMDb. Retrieved November 3, 2019
↑  Blake, Michael F., A Thousand Faces: Lon Chaney's Unique Artistry in Motion Pictures. Vestal Press, Lanham, Maryland, USA. ISBN 1-879511-21-5, p. 29
↑  Mirsalis, Jon C., The Not Chaney Filmography. lonchaney.org, Retrieved November 3, 2019
1 2  Bengstone, John. The Hollywood Heritage in Lois Weber’s Suspense. Silent Locations. April 6, 2019
↑  Romano, Aja. Horror movies reflect cultural fears. Vox. December 21, 2019
↑  Selma Avenue. Wikimapia. Retrieved November 4, 2019
↑  Bou, Núria. Lois Weber: The Female Thinking In Movement. Comperative Cinema. retrieved November 4, 2019
Israeli Salad

Israeli Salad הוא האלבום האינסטרומנטלי ה-12 (וההוצאה ה-45) של המפיק והמוזיקאי דה אלכימיסט. האלבום הוא אלבום קונספט, המבוסס כמעט כולו על דגימות ממוזיקה ישראלית. דה אלכימיסט הפיק בעצמו את כל האלבום, והוא יצא ב-26 במאי 2015 דרך חברת ALC Records.
רקע

אביו של דה אלכמיסט הוא איש עסקים ישראלי. לאחר קניית תקליטים בישראל בזמן ביקור שם, בראיון לבילבורד ב-2012,  הצהיר דה אלכימיסט שהוא מתכנן ליצור אלבום אינסטרומנטלי כשכל הדגימות הן ממוזיקה ישראלית. הפרויקט התפתח הרבה יותר מאוחר, והוא הכריז עליו בסוף מרץ 2015.
כמו אלבומים אחרים של דה אלכימיסט, Israeli Salad הוא אלבום היפ הופ אינסטרומנטלי. באלבום שלו יש דגימות והקלטות רבות בעברית; בנוסף, חלק משמות השירים מכילים ביטויים בעברית (למשל "Shalom Alechem" - שלום עליכם, "Chetzi" - חצי) ואזכורים תרבותיים ישראליים.
רשימת השמעה

| מס' | שם | משך |
| --- | --- | --- |
| 1. | Arrival  | 1:35 |
| 2. | Bone Thugs N' Haifa  | 1:50 |
| 3. | Collage Pt. 1: Sunrise  | 1:10 |
| 4. | Collage Pt. 2: Popeye The Pimp  | 1:12 |
| 5. | Collage Pt. 3: Rush Hour  | 1:19 |
| 6. | Collage Pt. 4: Sunset  | 2:22 |
| 7. | Chetzi  | 2:58 |
| 8. | The Type  | 3:02 |
| 9. | Turn This Sh*t Up Pt. 1  | 2:24 |
| 10. | Turn This Sh*t Up Pt. 2  | 2:03 |
| 11. | Za'atar Smoke  | 2:46 |
| 12. | Shalom Alechem  | 2:19 |
| 13. | Matzik  | 0:49 |
| 14. | Yala Yala  | 1:52 |
| 15. | Meduza  | 1:13 |
| 16. | Listen To Yitzhak  | 1:05 |
| 17. | Bold  | 2:27 |
| 18. | Tunnel Rat  | 1:52 |
| 19. | Yehudi El Yehudi  | 1:31 |
| 20. | Departure  | 1:59 |
| משך כולל: | משך כולל: | 37:48 |
הערות שוליים

↑  Steven J. Horowitz, Alchemist Hopes to Launch Label in 2013, Preps Israeli Music-Inspired LP, Billboard, ‏2012-11-28 (באנגלית אמריקאית)
ברונה גורה

האנדרטה באתר הרצח ביער ברונה גורה
ברונה גורה (בפולנית: Bronna Góra; בבלרוסית: Бронная Гара) היה אתר רצח המוני של יהודים בתקופת השואה, בשטח המזרחי של פולין הכבושה, כיום במחוז ברסט במערב בלארוס, כ-120 ק"מ מצפון מזרח לעיר ברסט. לפי ההערכות, בו נרצחו כ-52,000 יהודים.
מסילת הרכבת הישנה סמוך לאתר הרצח
יער ברונה גורה (מילולית: "הר ברונה") הפך בידי הגרמנים לאתר מרכזי לרצח יהודי הגטאות שהוקמו במחוז פוליסיה (כיום מערב בלארוס), לאחר כיבוש האזור בזמן מבצע ברברוסה. האתר היה פעיל ב-1942, ממאי ועד נובמבר.
יער ברונה גורה נבחר בידי הגרמנים לשמש כאתר הריגה מרכזי בשל מיקומו בסמוך למסילת הברזל, ושיטת הרצח בו הייתה באמצעות בורות ירי. היהודים הובאו לתחנת הרכבת שביער מגטאות ומיישובים רבים באזור פוליסיה, ובהם גטאות בריסק, פינסק, קוברין, אנטופול, ברזה קרטוסקה ודרוהיצ'ין. לפי עדויות של ניצולים בודדים מהאתר, היהודים שהורדו מהקרונות העמוסים בתחנת ברונה גורה, צוו להתפשט, ולקחת עמם סבון ומגבות, לכאורה לשם מקלחת. מאתר הכינוס הובלו היהודים למתחם מוקף גדר תיל, בו הוצעדו עד לבורות הירי עצמם, מבלי שהיה באפשרותם להימלט.
במהלך מבצע 1005 ניסו הגרמנים לטשטש את עקבות הרצח במקום, באמצעות כמאה עובדי כפייה, אשר שרפו את רבבות הגופות באתר, ונטעו עצים על בורות הירי המכוסים. לאחר מכן, נרצחו עובדי הכפייה.
כיום מוצבת באתר הרצח אנדרטה, שלשון כתובת ההנצחה בה היא: "לזכרם של 50 אלף יהודים אזרחי ברית המועצות ומערב אירופה שנרצחו באכזריות על ידי הנאצים בתקופת השואה".
ברונה ברלינגיירי

| --- | --- |
 לידה:  1228 לוקה, הרפובליקה של לוקה 
 פטירה:  1282 (בגיל 54 בערך) לוקה, הרפובליקה של לוקה 
 תחום יצירה:  ציור 
 הושפע על ידי:  ברלינגיירו ברלינגיירי 
 
ברונה ברלינגיירי (באיטלקית: Barone Berlinghieri; לעיתים: ברונה די ברלינגיירי דה לוקה; 1228 – 1282) היה צייר איטלקי פרנציסקני, בן למשפחת ברלינגיירי, שפעל במאה ה-13.
ברלינגיירי חי ופעל בעיר לוקה שבאיטליה, ומקובל להניח שהיה הבכור מבין בניו של הצייר המוכר בשם ברלינגיירו ברלינגיירי. אחיו האחרים היו ציירים אף הם: בונוונטורה ומרקו ברלינגיירי.
מבין עבודותיו המוזכרות במקורות, לא ידוע על עבודה ששרדה במאה ה-20.
| --- | --- |
בקרת זהויות :  GND: 141548053  ULAN: 500032296  VIAF: 95880472   WorldCat (עם VIAF): 95880472 
ערך זה הוא קצרמרבנושא אמנות ובנושא איטליה. אתם מוזמנים לתרום לוויקיפדיה ו.
TRAPPIST-1

| --- | --- |

הדמיית אומן של מערכת הכוכבים TRAPPIST-1.
 
 מיקום הכוכב בתוך קבוצת הכוכבים דלי.
 נתוני תצפית
 קבוצת כוכבים:  דלי
 שמות נוספים:  2MASS J23062928-0502285
 בהירות נראית:  18.80
 סיווג ספקטרלי:  M8V
 עלייה ישרה:  23ʰ 06ᵐ 29.283ˢ מילי-שניות קשת בשנה
 נטייה:  ‏28.59″ ‏02′ ‏05°‏- מילי-שניות קשת בשנה
 מאפיינים פיזיים
 בהירות מוחלטת:  18.4±0.1
 מרחק:  12.4669±0.0111 פארסק  שנות אור 3.82±0  פארסק
 רדיוס:  0.114±0.006 רדיוסי שמש
 מסה:  0.08±0.009 מסות שמש
 עוצמת הארה:  פי 0.00000373 מהשמש
 טמפרטורה:  2550±55 K
 מהירות סיבוב:  6±2 ק"מ/שנייה
 גיל:  1000< מיליון שנים
 מהירות רדיאלית:  −52.003101±0.134416 קילומטר לשנייה
 היסט:  80.2123±0.0716 אלפיות של שניות קשת
 מתכתיות:  0.04±0.08
TRAPPIST-1 (ידוע גם בשם 2MASS J23062928-0502285) הוא כוכב מסוג ננס קר מאוד (Ultra-cool dwarf) הנמצא במרחק 39.13 שנות אור מכדור הארץ. במערכת הפלנטרית שלו התגלו בתצפיות, שממצאיהם פורסמו ב-2017, שבעה כוכבי לכת סלעיים בגודל דומה או קצת קטן יותר מכדור הארץ, שחלקם עשוי להיות דמוי-ארץ.
גילוי

הכוכב התגלה בסוף שנת 2015 במסגרת תצפיות שערך הטלסקופ TRAPPIST(אנ'), הממוקם במצפה האירופי הדרומי {European Southern Observatory} בצ'ילה ומתופעל מבלגיה על ידי אוניברסיטת לייז' (University of Liège). הטלסקופ התחיל לפעול בשנת 2010 וכוכב זה היה גילויו הראשון, בעוד הממצאים פורסמו בחודש מאי 2016 בכתב העת המדעי נייצ'ר שבמסגרתם צוות החוקרים בראשות מישל ז'יו (צר') הודיעו כי מצאו שלושה כוכבי לכת סביב הכוכב. לא די היה בתצפיות אלה ולכן נערכו תצפיות נוספות באמצעות טלסקופים נוספים על פני הקרקע וביניהם הטלסקופ הגדול מאוד וכן באמצעות טלסקופ החלל שפיצר שצפה בכוכב למשך 20 יום ברצף (די כדי לחזות במספר הקפות וליקויים במערכת), אף על פי שבתחילה לא יועד "שפיצר" למשימות איתור כוכבי לכת, ונאלץ לעבור התאמות ייחודיות לשם כך.
בעתיד

צוות המחקר האירופי ממשיך בסיועם הטכנולוגי של נאס"א, המעבדה להנעה סילונית והמכון הטכנולוגי של קליפורניה לצפות במערכת, לאסוף מידע ולדייק הנתונים השונים אודות כוכבי הלכת (בעיקר מסה, מרחק וזמני הקפה). עם הצבתו והפעלתו של טלסקופ החלל על שם ג'יימס וב תתאפשר עריכת ספקטרוסקופיה לכוכבי הלכת שתפרוט את הרכבן הכימי של האטומוספירות של כוכבי הלכת השונים, ובפרט שלשת אלו הנמצאים באזור הישיב. לעת עתה הוערכה אטמוספירה שאינה עתירת מימן-הליום (ראו מתכתיות) בשלשה מכוכבי הלכת.
חוקרים אשר חקרו את הכוכב בשלב מאוחר יותר, טוענים כי הוא פולט קרינה חזקה שככל הנראה הורסת את האטמוספירה של כוכבי הלכת.
כוכבי הלכת במערכת

ב-22 בפברואר 2017 דיווחו מדעני נאס"א על גילוי המערכת, שבה שבעה כוכבי לכת בעלי מאפיינים הדומים לכדור הארץ. כוכבי הלכת במערכת נמצאים במסלולים קרובים מאוד לכוכב שלהם (סדר הגודל של המערכת קטן אף מזה של השמש וכוכב חמה), ומשך ההקפה שלהם סביבו נע בין 1.5 יום עבור כוכב הלכת הקרוב ביותר ו-12 יום עבור כוכב הלכת השישי (לגבי השביעי הנתונים לא מספיקים כדי לקבוע חד משמעית את משך המסלול שלו). בשל קרבתם זה לזה ולכוכב והשפעתם של כוחות גאות ושפל, נעולים כוכבי הלכת בחזית קבועה לכיוון הכוכב במרכז המערכת (אינם מסתובבים סביב צירם). שמות כוכבי הלכת טרם נקבעו, אולם נאס"א פנתה לעזרת הציבור שיציע שמות לאלה.
שלושה מתוך כוכבי הלכת של הכוכב נמצאים במרחק המתאים ממנו, המכונה ה"אזור הישיב", שבו מים יכולים להיות במצב נוזלי (אם כי נדרשים תנאים נוספים לכך, כגון קיומה של אטמוספירה מתאימה).
באוגוסט 2017 גילה טלסקופ החלל האבל סימנים ראשונים להימצאותם של מים בכוכבי הלכת שהתגלו.
| כוכב הלכת  (לפי סדר מרחק מהכוכב) | מסה | מרחק   (יחידות אסטרונומיות) | זמן הקפה (ימים) | אקסצנטריות | נטיית מסלול | רדיוס |
| --- | --- | --- | --- | --- | --- | --- |
| TRAPPIST-1b | 0.85±0.72 | 0.01111 | 1.51087081±0.00000060 | < 0.081 | 89.65±0.25° | 1.086±0.035 |
| TRAPPIST-1c | 1.38±0.61 | 0.01522 | 2.4218233±0.0000017 | < 0.083 | 89.67±0.17° | 1.056±0.035 |
| TRAPPIST-1d | 0.41±0.27 | 0.021±0.006 | 4.049610±0.000063 | < 0.070 | 89.75±0.16° | 0.772±0.030 |
| TRAPPIST-1e | 0.62±0.58 | 0.028 | 6.099615±0.000011 | < 0.085 | 89.86±0.11° | 0.918±0.039 |
| TRAPPIST-1f | 0.68±0.18 | 0.037 | 9.206690±0.000015 | < 0.063 | 89.680±0.034° | 1.045±0.038 |
| TRAPPIST-1g | 1.34±0.88 | 0.045 | 12.35294±0.00012 | < 0.061 | 89.710±0.025° | 1.127±0.041 |
| TRAPPIST-1h | (לא ידוע) | ~0.063 | ~20 | (לא ידוע) | 89.80±0.07 | 0.755±0.034 |
הערות שוליים

1 2  Gillon, M.; Jehin, E.; Lederer, S. M.; Delrez, L.; De Wit, J.; Burdanov, A.; Van Grootel, V.; Burgasser, A. J.; Triaud, A. H. M. J.; Opitom, C.; Demory, B.-O.; Sahu, D. K.; Bardalez Gagliuffi, D.; Magain, P.; Queloz, D. (2016)., Temperate Earth-sized planets transiting a nearby ultracool dwarf star(באנגלית)
↑  אבי בליזובסקי, ‏שלושה כוכבי לכת בעלי פוטנציאל לחיים סובבים ננס אדום קר קרוב למערכת השמש, באתר "הידען", 3 במאי 2016
↑  אליסף קוסמן, ‏התגלתה מערכת של שבעה כוכבי לכת דמויי ארץ, שלושה מהם באזור הישיב המתאים לקיום של מים נוזליים, באתר "הידען", 23 בפברואר 2017
↑  Mike Wall, Bad News for Life: TRAPPIST-1 Planets' Atmospheres May Have Been Destroyed, in "space.com" website, July 19, 2017 (באנגלית)
↑  דניאלה רגב, נאס"א פונה לעזרת הציבור בחיפוש שמות לכוכבי לכת, באתר ynet, 7 במרץ 2017
↑  איתי נבו, מכון דוידסון לחינוך מדעי, התגלתה מערכת שמש עם 7 כוכבי לכת דמויי כדור הארץ, באתר ynet, 22 בפברואר 2017
↑  Hubble delivers first hints of possible water content of TRAPPIST-1 planets, באתר של טלסקופ החלל האבל, 31 באוגוסט 2017 (באנגלית)
השוואת כוכבי הלכת במערכת TRAPPIST-1 לכוכבי הלכת בתחום הישיב במערכת השמש
סדר הגודל של המערכת בהשוואה למערכת השמש הפנימית ולמערכת צדק וירחיו
Pidgin

ערך זה עוסק בתוכנת מסרים מיידיים. אם התכוונתם לשפה חדשה שנוצרת מעירוב של כמה שפות אחרות, ראו .
| --- | --- |


חלון שיחה של pidgin 2.5.1 ב־ GNOME 2.22.3
 מפתח:  קבוצת פיתוח Pidgin
 מחזור חיים:  31 בדצמבר 1998 – הווה (25 שנים) 
 גרסה אחרונה:  2.14.13 (23 בפברואר 2024) 
 מערכת הפעלה:   חוצה-פלטפורמות
 נכתבה בשפות:  C 
 סוג רישיון:   GNU GPL גרסה 2
 קוד מקור:  https://keep.imfreedom.org/pidgin/pidgin/ 
 קטגוריה:  תוכנת מסרים מיידיים
 pidgin.im
 
Pidgin היא תוכנת מסרים מיידיים שזמינה עבור מערכות הפעלה רבות. Pidgin תומכת במספר מרובה של חשבונות מקבילים עבור מספר רב של רשתות ופרוטוקולים של מסרים מיידיים שונים.
בתחילת דרכה, התוכנה הייתה ידועה כ-GAIM או כ-gAIM, שם המציין שזהו תחליף לתוכנת ה-AIM עבור סביבת GNOME. המונחים "AIM" ו-"Instant Messenger" שמורים לחברת AOL Time Warner ולכן Gaim לא הייתה רשאית להשתמש בהם. לאחר פרשה ארוכה של איומי תביעה מצד עורכי הדין של AOL, הפרויקט שינה את שמו ל־Pidgin (פידג'ין), שהיא מילה אשר משמעה היא ערבוב של מספר שפות אנוש. Pidgin היא תוכנה חופשית הזמינה תחת רישיון GPL.
התוכנה נכתבה במקור על ידי מארק ספנסר עבור מערכות הפעלה דמויות יוניקס, אך כיום היא זמינה גם ל־Windows, לינוקס, FreeBSD, MacOS, SkyOS, Trolltech, ו-Qtopia.
תומכת במערכות

AOL Instant Messenger (דרך פרוטוקול OSCAR או פרוטוקול TOC)
Gadu-Gadu
ICQ (בעזרת פרוטוקול OSCAR)
IRC
Jabber (XMPP)‎
MSN Messenger
Novell GroupWise
OpenNAP
Yahoo! Messenger
Zephyr
SILC
Google Talk, גרסת IM בלבד (על ידי שימוש בפרוטוקול Jabber)
QQ (בעזרת תוכנה חיצונית http://openq.sourceforge.net/)
תכונות

השיחות מתבצעות בחלונות ו/או בכרטיסיות
ניתן להתחבר למספר חשבונות בלתי מוגבל בעת ובעונה אחת
שקיפות של החלונות (על ידי Plugin)
חלוקת רשימת האנשים לקבוצות
תיעוד השיחות
בחירת ערכות נושא וצלילים
תמיכה בהצפנת השיחות ב־PGP וב־RSA
קיימת הרחבה בשם PhoneGaim המאפשר לנהל שיחות קוליות על ידי VoIP
Gaim 1.1.4 ב־KDE 3.4